Pressemeddelelse

Februar 2012

Peugeot giver ventebonus ved køb af en ny 107

Peugeots lille charmetrold, 107, har efter snart seks år på markedet stadig fat i danskerne – faktisk så meget, at den i de seneste fire måneder samlet set har været den mest solgte model i den populære lille klasse.

Peugeot 107 er i denne periode blevet solgt i 1.688 eksemplarer og det betyder, at der nu er udsolgt af 107. Heldigvis kan man allerede nu købe den helt nye 107 med levering til marts og gør man det, kan man se frem til en lækker ”ventebonus”: Et navigationsanlæg fra TomTom til en værdi af 749 kr., som man får efter at have underskrevet slutsedlen.

Den nye 107 fås til en intro-frapris på 84.990 kr. for 3-dørsudgaven med 68 hk, og har man sin gamle bil med til sin Peugeot-forhandler, giver han mindst 10.000 kr. for den ved køb af en ny 107.